Branislav Mihajlović, doktor zdravstvenih nauka, vanredni profesor, rođen je 1970. godine. Diplomirao je na Medicinskom fakultetu u Banjaluci. Magistrirao je na Medicinskom fakultetu Univerziteta u Banjaluci 2009. godine, odbranivši magistarsku tezu "Rizikofaktori koronarne bolesti srca kod stanovnika opštine Laktaši". Doktorsku tezu pod nazivom " Uticaj ishrane na nivo serumskog holesterola i triglicerida" odbranio je 2011. godine na Fakultetu zdravstvenih nauka Panevropskog univerziteta "Apeiron". Promovisan je u zvanje docenta 2011. godine na užim naučnim oblastima "Javno zdravlje i zdravlje životne sredine" i "Ishrana i dijetetika", a 2016. godine je izabran u zvanje vanrednog profesora. Od 2011. je nastavnik na predmetima "Ishrana, nutritivna terapija i dijetetika" i "Uvod u medicinu" na Fakultetu zdravstvenih nauka Univerziteta "Apeiron" u Banja Luci. Oblast njegovog interesovanja su ishrana, dijetetika, farmakologija, preventiva, itd. Autor je ili koautor više monografija i knjiga iz ovih oblasti, među kojima se ističu knjige "Ishrana i zdravlje" i "Zakoni zdravlja" i "Zdravlje počinje danas".